钦定古今图书集成/明伦汇编/闺媛典/第205卷 > 李妇吕氏
## 钦定古今图书集成/明伦汇编/闺媛典/第205卷 > 李妇吕氏

按《奉化县志》：“吕氏，乡贡士李可教子某妻。夫亡，舅姑
俱丧。氏年二十，家贫无子，父母欲嫁之，誓以死守，纺
绩抚幼叔成人，为之娶妻。叔妻死，遗子虐于后母，吕
自育之。叔后妻又死，复遗一女，吕收养如己出，为侄
娶妇。连举四子，吕又共抚之。三世七人，俱受鞠育。每
与族妇女坐，必诲勉以班诫，一时奉为闺范。”